DAKOFA: Nyhedsbrev uge 33-34
Dansk projekt om landfill mining er i gang (29-08-2016)
Et nyt dansk projekt om landfill mining skal gøre deltagerne og omverdenen klogere på de tekniske, økonomiske og miljømæssige fordele ved landfill mining.
Godt for miljøet at genanvende lettere forurenede kartoner og drikkevareemballager (29-08-2016)
Der er i Danmark et stort potentiale i at øge genanvendelsen af lettere forurenede kartoner og drikkevareemballager på 15.000 tons/år, når det indsamles sammen med pap og det koster ikke ekstra. Samtidig er det godt for både miljø og klima. Madrester, plast, aluminium mv. er ingen hindring for at genanvende fraktionen. Det fremgår af Miljøstyrelsens Genanvend.mst.
Miljøstyrelsen har opdateret beregneren af kommunernes genanvendelsesprocent (23-08-2016)
Beregneren af kommunernes genanvendelsesprocent er blevet opdateret ift., hvad der skal indgå i den totale mængde primært producerede affald.
Ministeriets rapport ”Forsyningssektorens effektiviseringspotentiale” offentliggjort (23-08-2016)
Energi-, Forsynings- og Klimaministeriet har nu offentliggjort rapporten, hvor beregninger fra McKinsey & Company omtaler mulige effektiviseringer for 7,1 mia. kr., heraf 0,5 mia. indenfor affaldsforbrænding.
HUSK at tilmelde dig DAKOFAs Årskonference! (23-08-2016)
Et både spændende og alsidigt program, som kan være med til at tegne fremtiden for den cirkulære økonomi i Danmark, har medført stor interesse for at deltage i Årskonferencen.
EU’s miljømærke bliver mere cirkulært (19-08-2016)
EU-kommissionen har for nyligt udgivet nye kriterier for tildeling af EU’s miljømærke ”Blomsten” for hhv. stationære og bærbare computere, møbler og fodtøj. De opdaterede krav understreger og støtter op om EU’s satsning på den cirkulære økonomi.
Den nye affaldsstatistik 2014 på gaden (18-08-2016)
Vi genanvender mere og mere affald i Danmark, men der er stadig et stykke vej til at opfylde Ressourcestrategiens målsætning på 50 %. I 2012 genanvendte vi 26 % af affaldet og det er nu steget til 31 %. En stigning på 5 procentpoint. Hvis 50 % målsætningen skal nås i 2022 skal den samme stigningstakt fastholdes.
Genanvendelse af kompositter – hvor langt er vi? (17-08-2016)
En ny rapport gør status over genanvendelse af kompositter, herunder både tilgængelige behandlingsteknologier, miljøvurdering af teknologierne samt en diskussion af, hvordan teknologierne kan blive kommercielt levedygtige.
Kommunal håndtering af bygge- og anlægsaffald (01+02-09-2016) - UDSOLGT
DAKOFA afholder et kursus om bygge- og anlægsaffald med fokus på kommunernes opgaver i forbindelse med miljøscreening, - kortlægning, anmeldelse, kildesortering, klassificering, anvisning og tilsyn. Deltagere på kurset vil få et godt kendskab til både de juridiske rammer for bygge- og anlægsaffald og de tekniske aspekter omkring identificering, udsortering og håndtering af miljøfarlige stoffer, som er grundlaget for at kunne sikre uforurenede og gode ressourcer til genbrug og genanvendelse. Gennem konkrete eksempler og øvelser opstilles tommelfingerregler og tjeklister.